Diari Oficial de la Generalitat Valenciana


Sumari del DOGV 6257, del 30-04-2010 (2010/4680)

ORDE 4/2010, de 19 d'abril, de la Conselleria de Sanitat, per la qual convoca tres beques per a la fer pràctiques professionals en el Servici de Gestió Econòmica de la Direcció General de Recursos Econòmics i aprova les bases que les regulen.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6257

Data del DOGV
:   30-04-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/4680


Data del document
:   19-04-2010

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * ajuda pública

ORDE 4/2010, de 19 d'abril, de la Conselleria de Sanitat, per la qual convoca tres beques per a la fer pràctiques professionals en el Servici de Gestió Econòmica de la Direcció General de Recursos Econòmics i aprova les bases que les regulen.
[2010/4680]
En el marc de la política dirigida a la integració i formació de jóvens llicenciats que han finalitzat els estudis en dates recents, la Conselleria de Sanitat convoca a concurs públic tres beques a fi de facilitar la formació complementària, l'adquisició de noves aptituds i l'especialització i el perfeccionament d'estos jóvens en l'àmbit de l'administració pública valenciana.
La realització d'estes activitats oferix una oportunitat formativa afegida quan es finalitzen els estudis, facilita a estos jóvens un valuós instrument per a complementar els coneixements teòrics adquirits en la carrera i enriquir-los per mitjà de la col·laboració amb els professionals de l'administració, dels quals poden aprendre no només nous coneixements teòrics, sinó també la manera de portar-los a cap per mitjà de la participació en les tasques que fan estos professionals.
Amb esta activitat, a més, l'administració evidencia la seua implicació en la societat en què actua, seguint les pautes de gestió excel·lent que establixen els models de gestió de qualitat, concretament el model d'excel·lència EFQM, que aplica la Generalitat Valenciana. Per a això, posa en acció esta mesura de suport a la formació, per mitjà d'una oferta que permet la participació en la gestió d'activitats, alhora que és una ferramenta molt qualificada d'aprenentatge de conceptes i tècniques de treball especialitzades.
D'altra banda, l'aprovació de la Llei 38/2003, de 17 de novembre, General de Subvencions, del Reial Decret 887/2006, de 21 de juliol, que n'aprova el reglament, i del Decret 132/2009, de 4 de setembre, del Consell, que regula la concessió de beques, fan necessària l'elaboració i publicació d'esta orde, respectant les noves exigències de les normes esmentades.
Per això, fent ús de les facultats que em conferixen el Decret 120/2007, de 27 de juliol, del Consell de la Generalitat, que aprova el Reglament Orgànic i Funcional de la Conselleria de Sanitat, i també els articles 35 de la Llei 5/1983, de 30 de desembre, del Consell, i 47.11 del Text Refós de la Llei de la Hisenda Pública de la Generalitat Valenciana,
ORDENE
Article 1. Objecte
Esta orde té com a objecte, d'una banda, convocar un procediment de concurrència competitiva per a la concessió de tres beques per a fer pràctiques de formació complementària en el Servici de Gestió Econòmica de la Direcció General de Recursos Econòmics de la Conselleria de Sanitat, que es financen a càrrec de l'aplicació pressupostària 55.15.88.6311.176.05.6, codi de línia comptable T4522000, dels Pressupostos de la Generalitat i, d'una altra banda, aprovar les bases que regulen esta convocatòria, que figuren en l'annex d'esta orde.
Article 2. Beneficiaris de la subvenció
1. Poden obtindre la condició de beneficiari de les ajudes previstes en esta convocatòria les persones que tinguen els requisits següents:
a) Ser espanyol o nacional d'un estat membre de la Comunitat Europea o nacional d'un estat al qual, per tractats internacionals celebrats per la Unió Europea i ratificats per Espanya, s'aplique la lliure circulació de persones.
b) Tindre veïnatge administratiu en qualsevol municipi de la Comunitat Valenciana.
c) Tindre un títol universitari superior de llicenciat en Dret, Ciències Econòmiques, Empresarials o ADE expedit o homologat per les autoritats espanyoles i que no hagen transcorregut mes de cinc anys des de la finalització.
d) No estar exercint cap activitat laboral, funcionarial o econòmica, per compte propi o alié.
e) No patir cap malaltia o estar afectat per cap limitació física o psíquica que siga incompatible amb l'exercici de les funcions.
f) No ser major de 35 anys.
g) No haver sigut beneficiari de beques de pràctiques professionals en la Generalitat per un període igual o superior a 36 mesos. Este límit temporal es comença a comptar a partir del 9 de setembre de 2009.
h) No estar sotmés a cap prohibició per a obtindre la condició de beneficiari, de les que establix l'article 13 de la Llei 38/2003, de 17 de novembre, General de Subvencions, la qual cosa s'ha d'acreditar per mitjà de la declaració responsable inclosa en la sol·licitud.
i) Disposar de cobertura sanitària.
2. No poden obtindre la condició de beneficiari les persones a què afecte alguna de les circumstàncies establides en l'article 13.2 de la Llei 38/2003, de 17 de novembre, General de Subvencions, i en l'article 18 i els concordants del Reial Decret 887/2006, de 21 de juliol, que aprova el Reglament de la Llei General de Subvencions.
3. L'obtenció de la condició de beneficiari no implica cap vinculació laboral o administrativa amb la Conselleria de Sanitat o l'Agència Valenciana de Salut.
Article 3. Sol·licituds i documentació
1. Les sol·licituds per a optar a les beques s'han de fer amb el model normalitzat, que estarà a disposició de les persones interessades en la Conselleria de Sanitat - Agència Valenciana de Salut a València (c/ Misser Mascó, número 31, 46141) i en l'adreça d'Internet . S'han d'adreçar al Servici de Gestió Econòmica de la Direcció General de Recursos Econòmics de la Conselleria de Sanitat, i es poden presentar en la Conselleria de Sanitat - Agència Valenciana de Salut a València (c/ Misser Mascó, número 31, 46848) o en qualsevol oficina PROP, sense perjuí del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. S'ha d'adjuntar al model normalitzat la documentació que s'allista a continuació, que s'ha d'acreditar per mitjà de la compulsa en el moment de presentar la sol·licitud:
a) Fotocòpia del DNI i certificat d'empadronament que acredite el veïnatge a la Comunitat Valenciana.
b) Curriculum vitae, segons el model normalitzat, que està a disposició de les persones interessades en l'adreça d'Internet i en els Servicis Centrals de la Conselleria de Sanitat, en el qual s'ha d'indicar l'experiència laboral, idiomes, beques aconseguides i la resta de mèrits que s'estimen pertinents, i s'hi ha de fer constar les dades personals, la data i el lloc de naixement, l'adreça actual, el telèfon i una foto de mida de carnet de l'aspirant.
c) Fotocòpia del títol universitari o, si és el cas, del document que acredite que se n'han pagat els drets d'expedició.
d) Fotocòpia de la certificació acadèmica personal, que ha de contindre la indicació de la nota mitjana ponderada numèrica (rang 5-10), d'acord amb el que preveu el Reial Decret 1125/2003, de 5 de setembre.
e) Declaració responsable que acredite no disfrutar, en el moment de publicar-se la convocatòria, de cap beca o ajuda, llevat que es concórrega a la mateixa beca que s'està disfrutant o que resten menys de dos mesos per a l'acabament, i també de no estar exercint cap activitat laboral, funcionarial o econòmica, per compte propi o alié.
f) Còpia de la targeta SIP o, si no, documentació que acredite la cobertura d'assistència sanitària.
g) Qualssevol altres documents que acrediten els mèrits que s'al·leguen.
Article 4. Ordenació i instrucció del procediment
L'òrgan encarregat de l'ordenació i la instrucció del procediment és el director general de Recursos Econòmics de la Conselleria de Sanitat, que, d'ofici, ha d'acordar totes les actuacions necessàries per a la determinació, coneixement i comprovació de les dades per les quals s'ha de pronunciar la resolució.
Article 5. Valoració i proposta de resolució
La valoració de les sol·licituds presentades la fa una Comissió Avaluadora, que està composta per tres membres: el cap del Servici de Gestió Econòmica, que actua com a president, el cap de la Secció de Gestió Econòmica, que actua com a secretari, i un tècnic del Servici de Gestió Econòmica, que actua com a vocal. El director general de Recursos Econòmics de la Conselleria de Sanitat pot designar, si és el cas, els substituts d'estos membres de la comissió.
Obtinguda la puntuació provisional de tots els aspirants, s'ha d'exposar la llista ordenada, segons la puntuació, en l'adreça d'Internet , durant 10 dies, per a la fase d'al·legacions. Les publicacions successives s'han d'efectuar en este mitjà.
Esta comissió, atenent els criteris i requisits establits i d'acord amb la disponibilitat pressupostària, ha d'estendre una acta i ha de formular la proposta de resolució a l'òrgan que concedix els beques abans de tres mesos des de la publicació de la convocatòria. La proposta ha de contindre una borsa de reserva per orde de prioritat, segons la puntuació obtinguda, per a cobrir les vacants que es produïsquen.
Article 6. Obligacions genèriques del beneficiari
1. A més de les obligacions específiques que establix l'annex I d'esta orde, se'n declaren, amb caràcter general, les següents:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
b) Justificar, davant de l'òrgan que concedix la beca, el compliment dels requisits i condicions, i també la realització de l'activitat i el compliment de la finalitat que determinen la concessió de la subvenció.
c) Comunicar a l'òrgan que concedix la beca l'obtenció d'altres subvencions, ajudes, ingressos o recursos.
d) Acreditar, en acabar el termini de presentació de sol·licituds, que està al corrent de les obligacions tributàries i de la Seguretat Social, en els termes previstos en l'article 22 del Reial Decret 887/2006, de 21 de juliol, que aprova el Reglament de la Llei 38/2003, de 17 de novembre, General de Subvencions.
Per a això, la presentació de la sol·licitud de subvenció comporta l'autorització expressa del sol·licitant perquè l'òrgan que concedix la beca obtinga de forma directa l'acreditació de les circumstàncies previstes en els articles 18 i 19 del Reial Decret 887/2006, de 21 de juliol, que aprova el Reglament de la Llei 38/2003, de 17 de novembre, General de Subvencions. No obstant això, la persona sol·licitant pot denegar expressament este consentiment.
f) Les altres previstes en l'article 14 de la Llei 38/2003, de 17 de novembre, General de Subvencions, si és el cas.
Article 7. Sol·licituds i documentació
1. Les sol·licituds per a l'obtenció de l'ajuda regulada en esta orde s'han de presentar en l'imprés normalitzat previst en el Decret 132/2009, de 4 de setembre, del Consell, que regula la concessió de beques, que es pot obtindre en esta adreça d'Internet: , i en els servicis centrals de la Conselleria de Sanitat.
S'ha d'adjuntar a les sol·licituds la documentació indicada en les bases reguladores.
2. En el cas que els documents exigits que s'han d'adjuntar a la sol·licitud de concessió de l'ajuda estiguen en poder de la Conselleria de Sanitat, el sol·licitant pot acollir-se al dret establit en l'article 35.f) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o dependència a què van ser adreçats i la identificació del procediment en què estan, i que no hagen transcorregut més de cinc anys des de l'acabament del procediment a què corresponguen.
En el cas que siga impossible obtindre el document, l'òrgan competent pot demanar al sol·licitant que el presente o, si no pot ser, que acredite per altres mitjans els requisits a què es referix el document, abans de la formulació de la proposta de resolució.
3. Quan la sol·licitud no tinga els requisits establits en esta orde o no s'hi adjunte la documentació que l'orde exigix, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'ha de demanar a la persona interessada que, en un termini de 10 dies, esmene la falta o aporte la documentació necessària, amb la indicació que, si no ho fa, es considerarà que desistix de la sol·licitud, després d'una resolució que ha de dictar, en els termes previstos en l'article 42 de la llei esmentada, l'òrgan que tinga atribuïda l'ordenació i la instrucció del procediment, segons les bases reguladores.
4. Així mateix, es poden demanar al sol·licitant qualssevulla altres dades, documents i informes complementaris que resulten necessaris per a la resolució de l'expedient, i també l'acreditació dels requisits a què es referix la documentació administrativa.
Article 8. Lloc i termini de presentació
1. Les persones interessades poden presentar les sol·licituds en el Registre General de la Conselleria de Sanitat, situada al carrer del Misser Mascó, 31, 46289 València; en els Servicis Territorials de la conselleria, situats a Alacant (c/ Girona, 26, 03086), Castelló de la Plana (c/ Hort dels Corders, 12, 12214) i València (Gran Via de Ferran el Catòlic, 74, 46752), en les oficines PROP de la Generalitat, o de qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. Si s'envia per correu certificat, la presentació de la documentació en l'oficina de correus s'ha de fer d'acord amb el que disposa l'article 39 del Reial Decret 1829/1999, de 31 de desembre, que aprova el reglament que regula la prestació dels servicis postals, en desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals, en un sobre obert, a fi que l'exemplar destinat a la Conselleria de Sanitat siga datat i segellat abans de ser certificat.
En el cas que la sol·licitud no estiga datada i segellada per l'oficina de correus, s'entén com a data vàlida de presentació la que aparega en l'entrada de qualsevol dels registres que indica l'apartat 1 d'este article.
3. El termini de presentació de les sol·licituds és de 15 dies hàbils comptador des de l'endemà de la publicació d'esta orde en el Diari Oficial de la Comunitat Valenciana.
Article 9. Procediment de concessió
1. La concessió de la beca es fa per mitjà del procediment de concurrència competitiva a què es referixen l'article 22 de la Llei 38/2003, de 17 de novembre, General de Subvencions, i els articles 58 i següents del Reial Decret 887/2006, de 21 de juliol, que n'aprova el reglament, d'acord amb els criteris de valoració fixats en les bases reguladores, que figuren com a annex I.
2. Es constituïx una comissió avaluadora per a l'examen i la valoració de les sol·licituds presentades, que ha d'ajustar el funcionament, com a òrgan col·legiat, al règim establit per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Article 10. Resolució de la concessió de l'ajuda
1. Correspon al conseller de Sanitat dictar la resolució de la concessió de les beques previstes en esta orde.
2. La resolució, que ha d'explicitar els motius i té els efectes i el contingut previstos en l'article 25 de la Llei 38/2003, de 17 de novembre, General de Subvencions, s'ha de publicar en el Diari Oficial de la Comunitat Valenciana i en el tauler d'anuncis de la Conselleria de Sanitat (c/ del Misser Mascó, 31, de València)
3. El termini per a la resolució de les beques és el previst en l'annex I, de les bases reguladores.
Article 11. Recursos
1. Les resolucions adoptades com a aplicació d'esta orde esgoten la via administrativa. Contra les resolucions esmentades es pot interposar un recurs contenciós administratiu, en el termini de dos mesos comptador des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana; si bé pot interposar-se, potestativament, un recurs de reposició davant el conseller de Sanitat en el termini d'un mes, segons el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que puga interposar-se'n qualsevol altre que s'estime procedent.
2. Les resolucions administratives que s'adopten per delegació han d'indicar expressament esta circumstància i es consideren dictades per l'òrgan que fa la delegació.
Article 12. Pèrdua de l'ajuda
1. L'incompliment per part del beneficiari dels requisits i les condicions que donen lloc a l'atorgament de la beca, i també la concurrència de qualsevol de les causes arreplegades en l'article 37 de la Llei 38/2003, de 17 de novembre, General de Subvencions, i en els articles 91 i següents del Reial Decret 877/2006, de 21 de juliol, que n'aprova el reglament, donen lloc a la pèrdua del dret al cobrament total o parcial de la beca.
2. En estos casos, es pot prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per la persona interessada. No obstant això, queda sense efecte la concessió de la beca, després de l'audiència de la persona interessada, quan no es faça l'activitat que en causa la concessió, quan es deixen de tindre els requisits que s'exigien o que no es complisquen les condicions establides en la convocatòria, sense causa justificada.
Article 13. El reintegrament de l'ajuda
Per al reintegrament de l'ajuda s'apliquen les normes que contenen els articles 36 i 37 de la Llei 38/2003, de 17 de novembre, General de Subvencions, i també els articles 91 i següents del Reial Decret 877/2006, de 21 de juliol, que n'aprova el reglament, i l'article 12 del Decret 132/2009, de 4 de setembre, del Consell, que regula la concessió de beques.
Article 14. Règim d'infraccions i sancions
El règim sancionador en la matèria regulada en esta orde és el que establix el títol IV de la Llei 38/2003, de 17 de novembre, General de Subvencions.
Article 15. Assegurança d'accidents
La Conselleria de Sanitat ha de subscriure amb una entitat asseguradora una pòlissa d'assegurança per al cas d'un accident individual. Les persones adjudicatàries de la beca n'han de ser les beneficiàries.
Article 16. Concessió preferent, segons el Decret 132/2009 del Consell
Per a la concessió de les beques, s'apliquen els criteris de preferència arreplegats en les disposicions finals primera, segona i tercera del Decret 132/2009, de 4 de setembre, del Consell, que regula la concessió de beques.
DISPOSICIONS FINALS
Primera
S'autoritza el director general de Recursos Econòmics perquè, en l'àmbit de les seues competències, adopte les mesures i resolucions necessàries per al desplegament i l'execució d'esta orde.
Segona
Per a tot allò que no regula esta orde, s'apliquen el Text Refós de la Llei de la Hisenda Pública de la Generalitat, els preceptes bàsics de la Llei 38/2003, de 17 de novembre, General de Subvencions, i del Reial Decret 877/2006, de 21 de juliol, que n'aprova el reglament, i el Decret 132/2009, de 4 de setembre, del Consell, que regula la concessió de beques.
Tercera
Esta orde entra en vigor l'endemà de la publicació en el Diari Oficial de la Comunitat Valenciana.
Quarta
Segons el que preveuen els articles 3.4 i 7.4 del Decret 147/2007, del Consell (DOCV número 5596, d'11.08.2007), esta convocatòria no s'ha de notificar a la Comissió Europea perquè no té els requisits de l'article 107 del Tractat de Funcionament de la Unió Europea, ja que les ajudes previstes no van destinades a empreses o produccions.
Cinquena
Les dades personals de les persones sol·licitants recollides en el transcurs del procediment s'han d'incloure en un fitxer automatitzat de l'òrgan que fa la convocatòria, en els termes i les condicions que recullen la Llei Orgànica 15/1999, de 13 de desembre, de Protecció de Dades de Caràcter Personal, i el Reial Decret 1720/2007, de 21 de desembre, que aprova el reglament d'esta llei orgànica.
Sisena
Contra esta orde, que posa fi a la via administrativa, pot interposar-se un recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, dins del termini de dos mesos comptador des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana; si bé pot interposar-se, potestativament, un recurs de reposició davant del conseller de Sanitat, en el termini d'un mes, segons el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que puga interposar-se'n qualsevol altre que s'estime procedent.
València, 19 de abril de 2010
El conseller de Sanitat,
MANUEL CERVERA TAULET
ANNEX I
Bases de la convocatòria per a la concessió de tres beques per a fer pràctiques professionals en el Servici de Gestió Econòmica de la Direcció General de Recursos Econòmics
Base 1ª. Objecte
Les beques tenen com a objecte el foment de la formació complementària en matèria de gestió, inspecció, execució, control, estudis, propostes, assessorament i altres de semblants de la direcció general.
Base 2ª. Requisits dels sol·licitants
1. Les beques previstes en este annex s'adjudiquen per mitjà d'un concurs entre els aspirants que tinguen, abans d'acabar el termini de presentació de sol·licituds, els requisits següents:
a) Ser espanyol o nacional d'un Estat membre de la Unió Europea o nacional dels Estats als quals, per tractats internacionals celebrats per la Unió Europea i ratificats per Espanya, s'aplique la lliure circulació de persones.
b) Tindre veïnatge administratiu en qualsevol municipi de la Comunitat Valenciana.
c) Tindre qualsevol títol universitari superior de llicenciat o llicenciada en Dret, Ciències Econòmiques, Empresarials o ADE, expedit o homologat per les autoritats espanyoles corresponents, i que no en faça més de cinc anys.
d) No estar fent cap activitat laboral, funcionarial o econòmica ni per compte propi ni per compte alié.
e) No tindre cap malaltia o estar afectat per cap limitació física o psíquica que siga incompatible amb l'exercici de les funcions.
f) No ser major de 35 anys.
g) No haver sigut beneficiari de cap beca de pràctiques professionals de la Generalitat per un període igual o superior a 36 mesos. Este límit temporal es comença a comptar a partir del 9 de setembre de 2009.
h) No estar sotmés a cap prohibició per a obtindre la condició de beneficiari de les establides en l'article 13 de la Llei 38/2003, de 17 de novembre, General de Subvencions. Açò s'acredita mitjançant la declaració responsable inclosa en la sol·licitud.
i) Disposar de cobertura sanitària.
2. Els i les sol·licitants han de tindre els requisits i les condicions indicats en acabar el termini del presentació de les sol·licituds.
3. No poden optar a les beques les beques les persones que, en el moment de publicar-se esta convocatòria, ja estiguen rebent una beca de pràctiques professionals en la Generalitat, llevat que concórreguen a la mateixa que tenen o que resten menys de dos mesos per a acabar-la.
4. Els aspirants que no tinguen la nacionalitat espanyola han d'acreditar coneixements suficients d'alguna de les llengües oficials de la Comunitat Valenciana, la qual cosa s'ha de verificar en el procés de selecció.
Base 3ª. Dotació i duració de la beca.
1. La beca està dotada amb 1.000,00 euros bruts mensuals. L'import màxim és de 12.000,00 euros cada persona. L'import global màxim de la convocatòria és de 36.000,00 euros. Es finança a càrrec de l'aplicació pressupostària 32.07.26.8914.882.06.2, codi línia comptable T4522000, dels Pressupostos de la Generalitat Valenciana, segons el desglossament següent:

2. L'import de la beca es paga mensualment després de la certificació de conformitat expedida per la Direcció General de Recursos Econòmics i una vegada practicades les retencions legals corresponents.
3. Durant el període de vigència de la beca i a fi que la quantia de l'ajuda concedida no minve indirectament, es poden abonar ajudes complementàries per a compensar les despeses derivades de l'assistència a cursos, seminaris, esdeveniments o altres activitats que, a consideració del tutor o tutora responsables de la formació, s'entenguen necessaris o convenients.
4. El període de la beca comença el dia que indique la resolució de la present convocatòria, que en cap cas pot ser anterior a l'1 d'abril de 2010, i té una duració de dotze mesos, comptada des del dia indicat en esta resolució. No obstant això, este període pot prorrogar-se fins a dotze mesos més, dins dels límits previstos en la normativa i sempre que hi haja consignació pressupostària adequada i suficient en els pressupostos de la Generalitat per als exercicis pressupostaris corresponents.
En el cas de pròrroga de les beques, en el segon període s'aplica la quantia que corresponga d'acord amb la resolució de la conselleria competent en matèria d'economia, hisenda i ocupació vigent en eixe període.
5. Si el becari no s'incorpora en la data assenyalada, s'entén que renuncia a la beca concedida.
Base 4ª. Obligacions dels beneficiaris
1. La persona beneficiària de la beca està obligada a incorporar-se al Servici de Gestió Econòmica en el termini establit, a fer l'activitat que ha motivat la concessió durant el període de la beca, a guardar el secret i la confidencialitat necessaris dels assumptes en què intervinga, i també a complir les obligacions establides tant en l'article 14 de la Llei General de Subvencions com en la pròpia convocatòria.
2. Per a obtindre la condició de beneficiari de la beca, d'acord amb la resolució, se n'ha d'acceptar la concessió i s'ha de renunciar a qualsevol altra beca coetània que es tinga.
3. Per mitjà de l'acceptació de les bases de la convocatòria, els becaris cedixen gratuïtament i de forma indefinida els resultats que s'obtinguen com a conseqüència del treball de les beques, i també la memòria final, si és el cas, a l'entitat que concedix la beca, que es reserva el dret de publicar i utilitzar el material, llevat que les bases de la convocatòria, raonadament, o la normativa aplicable en determinades matèries disposen una altra cosa.
4. La condició de becari no implica cap vinculació laboral o administrativa amb l'administració que convoca la beca, i la concessió és incompatible amb altres beques, ajudes o treballs que comporten la concurrència amb l'objecte i la dedicació d'esta o impedisquen el compliment de les obligacions com a becari. La infracció d'esta regla deixa sense efecte la beca adjudicada.
5. El becari ha d'exercir les activitats objecte d'esta convocatòria sota la supervisió del cap del Servici de Gestió Econòmica, que ordena les activitats i el règim de descansos, i delimita el nombre d'hores presencials durant el funcionament dels servicis, que no poden superar les 30 hores setmanals, actua com a tutor formatiu i avalua l'activitat basant-se en la memòria que han de presentar els becaris sobre els coneixements i les experiències obtinguts en les pràctiques en l'administració pública.
6. El director general de Recursos Econòmics ha de resoldre, per delegació del conseller de Sanitat, les incidències que es produïsquen durant el període de les beques i pot deixar-les sense efecte, després del tràmit de l'audiència de la persona interessada, en el cas que deixe de complir, sense cap causa justificada, les condicions establides en esta convocatòria, quan no faça l'activitat que motiva la concessió o deixe de tindre els requisits exigits.
7. En els casos d'incidència, renúncia, abandó o incompliment que deixen vacant la beca, s'ha de cobrir segons l'orde establit en la borsa de reserva que resulte del procés de selecció.
8. En acabar el període de la beca, després de la presentació d'una memòria final de les actuacions, la Direcció General de Recursos Econòmics ha d'estendre un certificat pertinent d'aprofitament, assistència i aptitud de la beca.
Base 5ª. Sol·licituds i documentació
1. Les sol·licituds per a optar a les beques es fan amb el model normalitzat, que està a disposició de les persones interessades en la Conselleria de Sanitat - Agència Valenciana de Salut, a València (c/ Misser Mascó, número 31, 46421), i en l'adreça d'Internet http://www.san.gva.es. S'han d'adreçar al Servici de Gestió Econòmica de la Direcció General de Recursos Econòmics de la Conselleria de Sanitat - Agència Valenciana de Salut i es poden presentar en la Conselleria de Sanitat - Agència Valenciana de Salut, a València (c/ Misser Mascó, número 31, 46102), i en qualsevol oficina PROP, sense perjuí del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. Amb el model normalitzat s'ha de presentar la documentació que s'indica a continuació, que s'acredita per mitjà de la compulsa en el moment de presentar la sol·licitud:
a) Fotocòpia del DNI i certificat d'empadronament acreditatiu del veïnatge a la Comunitat Valenciana
b) Curriculum vitae, segons el model normalitzat, que està a disposició de les persones interessades en l'adreça d'Internet http://www.san.gva.es i en els Servicis Centrals de la Conselleria de Sanitat. En el currículum s'ha d'indicar l'experiència laboral, els idiomes, les beques obtingudes i la resta de mèrits que s'estimen pertinents, i s'hi ha de fer constar les dades personals, data i lloc de naixement, adreça actual, telèfon i una foto de mida de carnet de l'aspirant.
c) Fotocòpia del títol universitari o, si és el cas, del document acreditatiu d'haver-ne abonat els drets d'expedició.
d) Fotocòpia del certificat acadèmic personal que indique la nota mitjana ponderada numèrica (rang 5-10), d'acord amb el que preveu el Reial Decret 1125/2003, de 5 de setembre.
e) Declaració responsable acreditativa de no tindre, en el moment de publicar-se la convocatòria, cap beca o ajuda, llevat que es concórrega a la mateixa beca que s'està disfrutant o que resten menys de dos mesos per a acabar-la, i també de no estar exercint cap activitat laboral, funcionarial o econòmica, per compte propi o alié.
f) Còpia de la targeta SIP o, si no n'hi ha, documentació que acredite la cobertura d'assistència sanitària.
g) Qualssevol altres documents que acrediten els mèrits que s'al·leguen.
Base 6ª. Ordenació i instrucció del procediment
L'òrgan encarregat de l'ordenació i instrucció del procediment serà el director general de Recursos Econòmics de la Conselleria de Sanitat, que, d'ofici, acordarà totes les actuacions necessàries per a la determinació, coneixement i comprovació de les dades en virtut dels quals ha de pronunciar-se la resolució.
Base 7ª. Valoració i proposta de resolució
1. La valoració de les sol·licituds presentades la fa una comissió avaluadora, que està composta per tres membres: el cap del Servici de Gestió Econòmica, que actua com a president, el cap de la Secció de Gestió Econòmica, que actua com a secretari i un tècnic del Servici de Gestió Econòmica, que actua com a vocal. El director general de Recursos Econòmics de la Conselleria de Sanitat designa, si és el cas, els substituts d'estos membres de la comissió.
Obtinguda la puntuació provisional de tots els aspirants, s'ha d'exposar la llista ordenada segons la puntuació obtinguda, en l'adreça d'Internet http://www.san.gva.es, durant 10 dies, per a la fase d'al·legacions. Les publicacions successives s'efectuen en el mitjà que s'ha dit.
La comissió que s'ha dit, atenent els criteris i requisits establits i d'acord amb la disponibilitat pressupostària, ha d'estendre una acta i ha de formular la proposta de resolució a l'òrgan que fa la concessió abans de tres mesos des de la publicació de la convocatòria. esta proposta ha de contindre una borsa de reserva prioritzada, segons la puntuació obtinguda, per a cobrir les vacants que es produïsquen.
2. La selecció dels becaris la dóna la puntuació obtinguda per mitjà de l'aplicació del barem següent.
Barem
a) Expedient acadèmic: es valora fins a un màxim de 10 punts, coincidint amb la qualificació mitjana ponderada de l'expedient.
b) Altres títols acadèmics oficials que no constituïsquen un requisit per a la concessió. En este subapartat la puntuació màxima és de 3 punts:
- Doctor: 2 punts
- Altres llicenciatures: 1 punt.
c) Coneixements de valencià: fins a 1 punt, d'acord amb el barem següent:
- nivell oral: 0,25 punts
- nivell elemental: 0,50 punts
- nivell mitjà: 0,75 punts
- nivell superior: 1 punt
Només es valoren els certificats expedits o homologats per la Junta Qualificadora de Coneixements de Valencià. Es puntua només el nivell més alt acreditat.
d) Altres idiomes de la Unió Europea: es valora cada nivell superat, d'acord amb el Marc Comú Europeu de Referència per a les Llengües, amb 0,20 punts, fins a un màxim d'1 punt.
Només es valoren els títols expedits per les escoles oficials d'idiomes, universitats, ministeris o qualsevol organisme oficial acreditat.
e) Altres idiomes cooficials de la Unió Europea: de 0 a 1 punt.
Només es valoren els títols expedits per les escoles oficials d'idiomes, universitats, ministeris o organismes oficials acreditats. Es valora cada nivell superat amb 0,10 punts.
f) Experiència professional relacionada directament amb l'objecte de la beca, fins a 2 punts. Es compta 0,10 per cada mes complet treballat en unitats de gestió econòmica i pressupostària de la Generalitat.
g) Cursos de formació relacionats amb l'objecte de la beca impartits per organismes oficials o centres reconeguts: fins a 4 punts.
Es valoren els cursos de formació i perfeccionament de duració igual o superior a 15 hores que hagen sigut cursats o impartits per la persona interessada, d'acord amb l'escala següent:
a. de 200 o més hores, 3,00 punts.
b. de 100 o més hores, 2,00 punts.
c. de 75 o més hores, 1,50 punts.
d. de 50 o més hores, 1,00 punt.
e. de 25 o més hores, 0,50 punts.
f. de 15 o més hores, 0,20 punts.
En cap cas es puntuaran en este subapartat els cursos de valencià i d'idiomes.
h) Entrevista: fins a 6,90 punts. Ha de versar sobre els coneixements en les activitats que s'hagen de fer en la unitat administrativa.
i) Coneixements d'ofimàtica a nivell d'usuari: fins a 1 punt
Es valoren els coneixements en processament de textos (0,25 punts), full de càlcul (0,25 punts) i bases de dades (0,50 punts).
Base 8. Termini de resolució
1. La resolució de la convocatòria prevista en esta orde ha de tindre lloc en un termini màxim de tres mesos comptador des de la data de la publicació en el Diari Oficial de la Comunitat Valenciana.
Si venç el termini màxim previst en el paràgraf anterior i no s'ha notificat la resolució legitima les persones interessades per a entendre desestimada per silenci administratiu la sol·licitud de concessió de subvenció, d'acord amb el que disposa l'article 25.5 de la Llei 38/2003, de 17 de novembre, General de Subvencions.
2. La resolució de concessió o denegació s'ha de publicar en el Diari Oficial de la Comunitat Valenciana i té l'efecte de la notificació a les persones interessades. Ara bé, es pot notificar també de forma individual als aspirants que n'hagen resultat beneficiaris. Així mateix, la resolució que s'ha dit s'ha de publicar en l'adreça d'Internet http://www.san.gva.es.
3. La Direcció General de Recursos Econòmics ha de convocar els adjudicataris per a la signatura del document d'acceptació, que s'ha de fer en un termini no superior a 10 dies hàbils des de la data de la notificació de la resolució de concessió.